Dank “God” vir oorlewing! | Nathan Bond's TART Remarks
Religion: Respect? Ridicule! Dank “God” vir oorlewing!
Ds. Elsje Büchner meen: “Of ek en jy nou baie rande het of met sente moet probeer leef of oorleef – ons kan dit nie sonder God doen nie.” (Godsdiens-aktueel: Geld, besittings gawe van God, Beeld, 3/9.)
Wáár kom sy daaraan dat ons nie sonder “God” kan oorleef nie? Het sy navorsing hieroor gedoen? Waar is dit gepubliseer? Is daar navorsing van ander bronne beskikbaar – Bruce Wilkinson, perdalkies!? Sou haar navorsing antwoorde verskaf op die tergende vraagstuk oor hoekom “God” ‘n handvol mense in weelde laat “oorleef” en ‘n paar net-net… en baie mense beswaarlik? En vele hoegenaamd nié?
Dit is verregaande dat Afrikaanse koerante sulke onbevange snert aan lesers kan opdis! Redakteurs behoort baie meer respek te toon vir mense wat daagliks ‘n paar silwer munte oor die toonbank stoot om hulle koerante te koop.
Gegewe dat 97% van Suid Afrikaners in “God” glo; dat ruim 80% hulle met die Christelike geloof vereenselwig en dat 70% meen dat godsdiens ‘n belangrike rol in hulle lewens speel, is “God” dalk veel eerder deel van die probleem in Suid Afrika as die oplossing!
Written by Nathan Bond September 3, 2007 at 08:41
« God se moederhart (!)
Die NG Kerk en die “Duiwel” »